12वीं की परीक्षाएं आज से, 476 जवान और 7 उड़नदस्ते रखेंगे नजर
मोबाइल अलमारी में रखकर सील करेंगे
परीक्षाकेंद्रों पर पेपर खोलने से पहले केंद्राधीक्षक के अलावा पूरे स्टाफ के मोबाइल फोन इकट्ठे कर एक अलमारी में रखे जाएंगे। अलमारी सील होगी। 12.45 बजे परीक्षा समाप्त होने के बाद ही मोबाइल दिए जाएंगे। परीक्षार्थी की केंद्र में घुसने से पहले जांच और कक्ष में भी जांच होगी। केंद्रों के आसपास लोगों को इकट्ठा नहीं होने दिया जाएगा।
भास्कर संवाददाता | नागौर
माध्यमिकशिक्षा बोर्ड अजमेर की 12वीं बोर्ड परीक्षा गुरुवार से शुरू हो रही हैं। पहले दिन अंग्रेजी का पेपर होगा। जिले के 238 केंद्रों पर 44825 विद्यार्थी पंजीकृत हैं। सुरक्षा के चौकस इंतजाम किए गए हैं। हर केंद्र पर दो जवान तैनात रहेंगे। नकल और अन्य गड़बडिय़ों को रोकने के लिए पांच जिला स्तरीय और दो बोर्ड द्वारा गठित उड़नदस्ते परीक्षा केंद्रों पर लगातार निगरानी रखेंगे। परीक्षा केंद्र पर कोई संदिग्ध व्यक्ति पाया जाता है तो केंद्राध्यक्ष के खिलाफ कार्रवाई की जाएगी। सुरक्षा इंतजामों को लेकर बुधवार को दिनभर तैयारियां चलती रही। डीईओ माध्यमिक प्रथम सीताराम गर्ग ने पुलिस प्रशासनिक अधिकारियों से बात कर संवेदनशील अतिसंवेदनशील केंद्रों पर पुलिस व्यवस्था के साथ-साथ उड़नदस्तों वीडियोग्राफी की व्यवस्था सुनिश्चित की।
छात्रबरतें सावधानी, इन बातों का रखें ख्याल
8.30बजे परीक्षा शुरू होने के 15 मिनट पहले कॉपी दी जाएगी और 5 मिनट पहले पेपर मिलेगा ताकि परीक्षार्थी इन्हें चेक कर प्रविष्टियां कर लें। परीक्षार्थी के पास मोबाइल फोन मिलने पर अनुचित साधन प्रयोग का मामला दर्ज होगा। पहले दिन से ही परीक्षा केंद्र पर 30 मिनट पहले प्रवेश देना शुरू कर दिया जाएगा।
सुरक्षाके सभी इंतजाम पूरे
^12वीं बोर्ड परीक्षा के दौरान सुरक्षा के लिए इंतजाम पूरे कर लिए गए हैं। केंद्राधीक्षकों से कहा गया है कि गड़बड़ी करने वाले लोगों को पुलिस काे सौंप दिया जाए। इसके अलावा पुलिस अधिकारियों से सुरक्षा के लिए कहा गया है। बोर्ड उड़नदस्तों के अलावा जिले के अधिकारी भी नजर रखेंगे। -सीताराम गर्ग, डीईओ, माध्यमिक प्रथम।
9 मार्च से शुरू होगी 10वीं की परीक्षा
राजस्थानमाध्यमिक शिक्षा बोर्ड की 10वीं बोर्ड परीक्षा 9 मार्च से शुरू होगी। इसकी भी तैयारियां पूरी हैं।
थानोंको निर्देश दिए, जवान रहेंगे तैनात
^बोर्ड परीक्षा में सुरक्षा के लिए सभी थानों को निर्देश देकर जवानों की तैनाती को लेकर निर्देश दे दिए गए है। इसमें एएसपी नोडल ऑफिसर रहेंगे। परीक्षा केंद्रों पर फ्लाइंग स्कवाड की भी नजर रहेंगी। -परिसदेशमुख, एसपी, नागौर।
बोर्ड परीक्षा
hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva